આ ચળવળને 2017 માં 75 વર્ષ પૂરાં થયાં. આટલાં વર્ષ પછી દેશમાં શી સ્થિતિ છે એ સતીશ આચાર્યના આ કાર્ટૂનમાં આબાદ દર્શાવ્યું છે. 1942 માં અંગ્રેજોની સામે દેશ આખો એક હતો. પણ હવે? ખભે કેસરી કેસ નાંખેલા લોકો વાતે વાતે ‘એમ હોય તો પાકિસ્તાન જતા રહો’ (એટલે કે ‘ભારત છોડો’) ના નારા લગાવે છે. અખબારમાં ‘હિંદ છોડો’ ચળવળનાં 75 વર્ષ પૂરાં થયાના સમાચાર જાણીને એક કાર્યકર્તા આશ્ચર્યથી પૂછે છે, ’75 વર્ષ પૂરાં થયાં? પાકિસ્તાનનો જન્મ થયા પહેલાં (આવી ચળવળ થયેલી) ?’ કાર્ટૂનિસ્ટે ચોટદાર વ્યંગ્ય આટલા વાક્યમાં કરી દીધો છે. સાથે એ પણ દર્શાવ્યું છે કે હજી આટલી સમજણ તેમનામાં બચી છે ખરી.